gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9104, del 10-06-2021 (2021/6460)

ACORD de 28 de maig de 2021, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 121.70, Telecomunicacions, de la Conselleria d'Hisenda i Model Econòmic (VL 06.004/21-015).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9104

Data del DOGV
:   10-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6460


Data del document
:   28-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 28 de maig de 2021, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 121.70, Telecomunicacions, de la Conselleria d'Hisenda i Model Econòmic (VL 06.004/21-015). [2021/6460]  
Amb la finalitat de tramitar la pròrroga de l'expedient de contractació corresponent a la prestació dels serveis de manteniment preventiu i correctiu de la xarxa de difusió de televisió digital de la Generalitat i el subministrament d'equipament associat a aquest i tenint en compte les despeses ja compromeses, la Conselleria d'Hisenda i Model Econòmic proposa incrementar, per a l'anualitat 2022, el límit per a comprometre despesa plurianual, amb càrrec al capítol 2 del programa 121.70, Telecomunicacions.  
A aquest efecte, d'acord amb l'article 40.4 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 28 de maig de 2021,  
  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual per a l'anualitat 2022, amb càrrec al capítol 2 del programa 121.70, Telecomunicacions, d'acord amb el següent detall:  
  
Exercici Límit actual Límit modificat  
2022 4.551.911,00 4.892.582,85  
  
  
Alacant, 28 de maig de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9020, del 15-02-2021 (2021/1028)

Edicte de notificació de sentència en el judici ordinari número 1488/2019.
--------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1028


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Edicte de notificació de sentència en el judici ordinari número 1488/2019. [2021/1028]  
Eva María Mateu Peidró, lletrada de l'Administració de justícia del Jutjat de Primera Instància número 2 de Castelló de la Plana, faig saber que, en aquest procediment, en data 2 de febrer de 2021, s'ha dictat la sentència que té l'encapçalament i la dispositiva que, literalment, són com segueix:  
  
«Judici ordinari número 1488/2019  
Sentència número 29/2021  
Castelló de la Plana, 2 de febrer de 2021  
Silvia Bassó de Alburquerque, magistrada jutgessa titular del Jutjat de Primera Instància número 2 de Castelló de la Plana, he vist les actuacions del judici ordinari número 1488/2019, seguides a instàncies de Vicente Lázaro Martín, representat per la procuradora Dolores M. Olucha Varella, contra Construcciones Lazaro, SL, en rebel·lia processal, i he dictat aquesta sentència, d'acord amb els següents:  
Dispositiva:  
Estime la demanda interposada per Vicente Lázaro Martín, representat per la procuradora Dolores M. Olucha Varella, contra Construcciones Lazaro, SL, en rebel·lia processal; i, en conseqüència:  
Condemne Construcciones Lazaro, SL a pagar a Vicente Lázaro Martín la quantitat de 58.498,15 euros (cinquanta-huit mil quatre-cents noranta-huit euros amb quinze cèntims), més l'interés legal d'aquesta suma des de la data d'interposició de la demanda.  
Condemne, així mateix, la demandada que s'ha esmentat a pagar les costes derivades d'aquest procediment.  
Notifiqueu aquesta resolució a les parts i indiqueu-los que, en contra, s'hi pot presentar un recurs d'apel·lació per a l'Audiència Provincial de Castelló, que s'ha d'interposar davant d'aquest jutjat dins del termini de 20 dies a partir de la notificació. I, perquè així conste i valga d'edicte per a la notificació de la sentència al demandat, Construcciones Lazaro, SA, expedisc aquest edicte.»  
  
Castelló de la Plana, 3 de febrer de 2021.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 9003, del 22-01-2021 (2021/300)

RESOLUCIÓ de 13 de gener de 2021, de la Universitat Cardenal Herrera-CEU, per la qual es publica la modificació del Pla d'estudis de màster universitari en Fisioteràpia Esportiva.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/300


Data del document
:   13-01-2021

Organisme emissor
:   Universitat Ceu Cardenal Herrera

Tipus de document
:   Resolució

RESOLUCIÓ de 13 de gener de 2021, de la Universitat Cardenal Herrera-CEU, per la qual es publica la modificació del Pla d'estudis de màster universitari en Fisioteràpia Esportiva. [2021/300]  
De conformitat amb el que s'estableix en l'article 28 del Reial decret 1393/2007 de 29 d'octubre, modificat pel Reial decret 861/2010 de 2 de juliol, pel qual s'estableix el procediment per a la modificació de plans d'estudi ja verificats, la Universitat Cardenal Herrera-CEU, a proposta de la Facultat de Ciències de la Salut, ha enviat la sol·licitud de modificació del pla d'estudis de la titulació de Màster Universitari en Fisioteràpia Esportiva. Amb caràcter oficial del títol per l'Acord de Consell de Ministres d'11 de desembre 2015 (publicat en el BOE de 24 de desembre de 2015, sec. I. pàg. 121912, per Resolució de la Secretaria General d'Universitats de 15.12.2015).  
  
Aquest Rectorat ha resolt publicar la modificació del Pla d'estudis de màster universitari en Fisioteràpia Esportiva que s'annexa a la present resolució.  
  
València, 13 de gener de 2021.- El rector: Vicente Luis Navarro de Luján.  
  
  
Màster universitari en Fisioteràpia Esportiva  
  
Distribució general del Pla d'estudis:  
  
Tipus de matèria Crèdits ECTS  
Obligatòries (OB) 41  
Pràctiques (PR) 9  
Treball de fi de màster (TFM) 10  
TOTAL: 60  
  
  
  
Distribució del Pla d'estudis per curs i matèria:  
  
CURS MATÈRIA ECTS Caràcter Organització temporal  
1º Teràpia Manual Osteopàtica i Neurodinàmica 10 OB Anual  
1º Embenatge Funcional 2 OB Anual  
1º Recuperació Funcional Esportiva 8 OB Anual  
1º Valoració i Tractament Miofascial 10 OB Anual  
1º Protocols de Fisioteràpia Esportiva 3 OB Anual  
1º Anàlisi del Moviment en Fisioteràpia Esportiva 4 OB Anual  
1º Metodologia sAvançada en Investigació-estadística 4 OB Anual  
1º Pràctiques externes 9 PR Anual  
1º Treball de fi de màster 10 TFM Anual  
  
 TOTAL 60
Diari Oficial de la Generalitat Valenciana


Sumari del DOGV 9105, del 11-06-2021 (2021/5833)

Notificació de la sentència dictada en el judici verbal número 355/2020.
------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5833


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 355/2020. [2021/5833]  
Procediment: judici verbal (Desnonament precari - 250.1.2) [JVP] - 000355/2020 € MC  
Demandant: Banco Bilbao Vizcaya Argentaria, SA.  
Procurador: José A. Saura Saura  
Demandat: Ocupants Desconeguts, c/ Sella núm. 6, baix, porta 3, local comercial.  
En aquest procediment, seguit a instàncies de Banco Bilbao Vizcaya Argentaria, SA, contra els ocupants desconeguts, c/ Sella núm. 6, baix, porta 3, local comercial, s'ha dictat una sentència:  
Resolució dictada: sentència de data 18 de febrer de 2021.  
Jutjat on les persones interessades poden tindre coneixement del contingut íntegre de la resolució: Jutjat de Primera Instància número 1 de Benidorm.   
Recurs que es pot interposar: recurs d'apel·lació davant l'audiència provincial, que en el seu cas haurà d'interposar-se en aquest jutjat en el termini dels 20 dies des de l'endemà de la notificació.  
I atés que aquest demandat, ocupants desconeguts del c/ Sella núm. 6, baix, porta 3, local comercial, es troba en parador desconegut, expedisc aquest edicte perquè li valga de notificació en forma de conformitat amb el que es preveu en la instrucció número 6/2012, de la Secretaria General de l'Administració de justícia, relativa a la publicació d'edictes en diaris i butlletins oficials i la protecció de dades.  
  
Benidorm, 21 de maig de 2021.- La lletrada de l'Administració de justícia: Amanda Pons Boix.
Diari Oficial de la Generalitat Valenciana


Sumari del DOGV 9116, del 29-06-2021 (2021/6616)

RESOLUCIÓ de 4 de juny de 2021, de la Direcció General d'Investigació i Alta Inspecció Sanitària, de la Conselleria de Sanitat Universal i Salut Pública, per la qual sotmet a informació pública l'expedient d'autorització sanitària per a implant de segments vasculars del centre Hospital de Manises.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6616


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 4 de juny de 2021, de la Direcció General d'Investigació i Alta Inspecció Sanitària, de la Conselleria de Sanitat Universal i Salut Pública, per la qual sotmet a informació pública l'expedient d'autorització sanitària per a implant de segments vasculars del centre Hospital de Manises. [2021/6616]  
En aquesta Direcció General d'Investigació i Alta Inspecció Sanitària, s'instrueix l'expedient d'autorització sanitària per a l'implant de segments vasculars del centre Hospital de Manises.  
Segons l'Ordre 7/2017, de 28 d'agost de 2017, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i en relació amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Sotmetre aquest expedient a informació pública per un termini de vint dies, a fi de que, quantes persones es troben interessades, puguen examinar-lo i formular les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al carrer Misser Mascó, 31, on poden examinar-lo les persones interessades. Les al·legacions han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 4 de juny de 2021.- El director general d'Investigació i Alta Inspecció Sanitària: Javier Santos Burgos Muñoz.
Diari Oficial de la Generalitat Valenciana


Sumari del DOGV 9048, del 25-03-2021 (2021/2901)

Modificació del projecte d'urbanització del sector Torreta - Casa Colorá.
-------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2901


Data del document
:   17-03-2021

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * administració local
    * pla d'urbanisme

Modificació del projecte d'urbanització del sector Torreta - Casa Colorá. [2021/2901]  
D'acord amb el que es disposa en els articles 53.2, 57.1, 173 i 175 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i d'acord amb la Resolució del regidor delegat d'Urbanisme Sostenible de data 16 de març de 2021 se sotmet a informació pública, durant un període de vint dies, la modificació del projecte d'urbanització del Sector Torreta - Casa Colorá, i es publica un anunci en el Diari Oficial de la Generalitat Valenciana, en premsa escrita de gran difusió en el municipi, en la pàgina web municipal i en el tauler d'edictes de l'Ajuntament.  
  
Es fa constar la posada a la disposició del públic de la documentació completa, tant en les dependències municipals de la Regidoria d'Urbanisme Sostenible i Activitats com en la pàgina web municipal. Durant el període que s'assenyala en el paràgraf anterior qualsevol interessat podrà consultar, sol·licitar còpies i, si és el cas, presentar els escrits i al·legacions que considere oportuns.  
Cosa que es fa pública per a coneixement general.   
  
Elda, 17 de març de 2021.- El regidor delegat d'Urbanisme Sostenible i Activitats: Eduardo Timor Gras.
Diari Oficial de la Generalitat Valenciana


Sumari del DOGV 9123, del 08-07-2021 (2021/5715)

Notificació de la sentència dictada en el procediment de divorci contenciós número 344/2020.
--------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5715


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 344/2020. [2021/5715]  
Procediment: família. Divorci contenciós [dic] - 000344/2020-A.  
De: Carlos Felipe Moreno Chacón.  
Procuradora: Eva Domingo Martínez.  
Contra: Katherine Liceth Agudelo Restrepo.  
En el present procediment família divorci contenciós, seguit a instàncies de Carlos Felipe Moreno Chacón enfront de Katherine Liceth Agudelo Restrepo, s'ha dictat sentència número 227/21, la decisió de la qual és del tenor literal següent:  
  
«Que he d'estimar i estime la demanda formulada per la representació processal de Carlos Felipe Moreno Chacón contra Katherine Liceth Agudelo Restrepo,  
Acorde:  
1r. La dissolució del matrimoni per causa de divorci format pels cònjuges Carlos Felipe Moreno Chacón i Katherine Liceth Agudelo Restrepo, amb tots els efectes legals.  
2n. Les mesures definitives següents:  
- No escau fer atribució de l'habitatge que constituïa el domicili familiar, situat a València, c/ Metge Esteve 17-3-5, ocupat en règim de lloguer pels cònjuges.  
- No existint béns ni deutes comuns, no escau realitzar-ne cap repartiment, ni establir contribució a les càrregues del matrimoni.  
  
- No escau establir pensió compensatòria a favor d'algun dels cònjuges.  
No es fa imposició de costes a cap de les parts.»  
I trobant-se aquesta demandada, Katherine Liceth Agudelo Restrepo, en parador ignorat, s'expedeix el present edicte per a la seua publicació en el Diari Oficial de la Generalitat Valenciana a fi que li servisca de notificació de sentència en forma.  
  
València, 20 de maig de 2021.- La lletrada de l'Administració de justícia: Cristina Gil Fabregat.
Diari Oficial de la Generalitat Valenciana


Sumari del DOGV 9190, del 07-10-2021 (2021/9579)

Notificació de la sentència dictada en el judici verbal número 72/2019.
-----------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9579


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el judici verbal número 72/2019. [2021/9579]  
En aquest procediment de judici verbal (efectivitat drets reals inscrits) seguit a instàncies de Sociedad de Gestión de Activos Procedentes de la Reestructuración Bancaria, SA, contra ocupants ignorats, s'ha dictat la sentència que té la dispositiva com segueix:  
«Dispositiva  
Estime la demanda presentada pel procurador Jiménez López, en nom i representació de Sociedad de Gestión de Activos Procedentes de la Reestructuración Bancaria, SA; declare l'efectivitat del dret de propietat inscrit a favor de la demandant sobre l'immoble amb número de finca registral 73.074 inscrit en el Registre de la Propietat núm. 4 de València i condemne els ocupants ignorats de l'habitatge siti al carrer Font de Sant Lluís, número quaranta-set, planta segona i porta número quatre, tipus B, i amb referència cadastral 7933040YA2121V7671WO, a abstindre's de pertorbar el dret de Sociedad de Gestión de Activos Procedentes de la Reestructuración Bancaria, SA sobre la finca objecte d'aquest procediment, a desallotjar-lo i deixar-lo lliure, vacu i a la disposició del seu propietari, Sociedad de Gestión de Activos Procedentes de la Reestructuración Bancaria, SA, amb la prevenció de llançament si no ho efectuen en el termini legal i sense dret a cap indemnització; tot això, amb imposició de les costes a la part demandada.  
  
Notifiqueu aquesta resolució a les parts, amb l'advertència que no és ferma i que, en contra, s'hi pot interposar un recurs d'apel·lació.  
  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, ha de constituir-se el depòsit preceptiu, que serà retornat només en el cas que el recurs siga estimat.  
Aquesta és la meua sentència, que pronuncie, mane i signe».  
I, atés que es desconeix el parador del demandat, ocupants ignorats, expedisc aquest edicte perquè els valga de notificació en deguda forma.  
  
  
 València, 22 de juny de 2020.- La lletrada de l'Administració de justícia: Elena Fernández Ruiz.
Diari Oficial de la Generalitat Valenciana


Sumari del DOGV 9136, del 27-07-2021 (2021/8183)

Cessament de personal directiu.
-------------------------------

### Dades del document

Número de DOGV
:   9136

Data del DOGV
:   27-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8183


Data del document
:   22-07-2021

Organisme emissor
:   Entitat Valenciana d'Habitatge i Sòl

Tipus de document
:   Resolució

Anàlisi jurídica

Cessament de personal directiu. [2021/8183]  
De conformitat amb el que es disposa en l'article 3.2 del Decret 95/2016, de 29 de juliol, del Consell, de regulació, limitació i transparència del personal directiu del sector públic instrumental de la Generalitat, es procedeix a publicar el cessament de Julià Álvaro Prat com a subdirector general de gestió de l'Entitat Valenciana d'Habitatge i Sòl (EVha), per acord del Consell de Direcció de l'entitat adoptat en la reunió del dia 22 de juny de 2021, amb efectes del 28 de juny de 2021.  
  
  
València, 22 de juliol de 2021.- El president de l'Entitat Valenciana d'Habitatge i Sòl (EVha): Rubén Martínez Dalmau.
Diari Oficial de la Generalitat Valenciana


Sumari del DOGV 9140, del 02-08-2021 (2021/7581)

Convocatòria i bases del concurs oposició d'una plaça de realitzador o realitzadora, pel torn lliure, i creació d'una borsa d'ocupació.
---------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7581


Data del document
:   21-06-2021

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria i bases del concurs oposició d'una plaça de realitzador o realitzadora, pel torn lliure, i creació d'una borsa d'ocupació. [2021/7581]  
En el Butlletí Oficial de la Província d'Alacant número 115, de data 18 de juny de 2021, es publiquen les bases íntegres de les proves selectives, aprovades i convocades per un acord de la Junta de Govern, adoptat en sessió ordinària celebrada el 9 de juny de 2021, en virtut de les competències delegades per la Resolució del President número 2946, de 24 de juliol de 2019, per a cobrir pel procediment de concurs oposició, una plaça de realitzador, pel torn lliure d'estabilització d'ocupació, vacant en la plantilla d'aquesta diputació provincial, i inclosa en l'oferta d'ocupació pública per a l'any 2018.  
Aquesta plaça està inclosa en l'escala d'administració especial, subescala de serveis especials, classe comesos especials, dotada amb els emoluments corresponents al subgrup de classificació C1, de l'article 76 del text refós de l'Estatut Bàsic de l'Empleat públic i la resta que hi corresponguen de conformitat amb la normativa vigent.  
  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí s'anunciarà, així mateix, el dia, hora i lloc de celebració del primer exercici de la fase d'oposició, i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar de l'endemà de la publicació de l'anunci-extracte en el Boletín Oficial del Estado.  
Cosa que es fa pública en aquest Diari Oficial de la Generalitat Valenciana per a coneixement general i dels interessats.  
  
Alacant, 21 de juny de 2021.- El cap de servei: Francisco J. Tornel Saura. La diputada d'Administració General i Hisenda: María Gómez García. La secretària general: Amparo Koninkx Frasquet